เงินบาทเปิด 36.25 บ. อ่อนค่ารอบ 6 ปีครึ่ง กังวลเศรษฐกิจสหรัฐถดถอย
เงินบาทเปิด แตะ 36.25 บาท/ดอลลาร์ อ่อนค่าต่อเนื่องจากเย็นวานนี้ที่ปิดตลาดที่ระดับ 36.07 บาท/ดอลลาร์ เพราะตลาดกังวลต่อภาวะเศรษฐกิจถดถอยในสหรัฐและสหภาพยุโรป

เงินบาทเปิด แตะ 36.25 บาท/ดอลลาร์ อ่อนค่าต่อเนื่องจากเย็นวานนี้ที่ปิดตลาดที่ระดับ 36.07 บาท/ดอลลาร์ เพราะตลาดกังวลต่อภาวะเศรษฐกิจถดถอยในสหรัฐและสหภาพยุโรป
7 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 36.25 บาท/ดอลลาร์ เป็นการอ่อนค่าสุดในรอบ 6 ปีครึ่ง นับตั้งแต่ต้นปี 2559 โดยอ่อนค่าต่อเนื่องจากเย็นวานนี้ที่ปิดตลาดที่ระดับ 36.07 บาท/ดอลลาร์
คาดว่าวันนี้เงินบาทยังคงมีแนวโน้มอ่อนค่าอย่างต่อเนื่อง เพราะตลาดยังมีความกังวลต่อภาวะเศรษฐกิจถดถอยทั้งในสหรัฐ และสหภาพยุโรป ประกอบกับเมื่อคืนราคาทองคำร่วงลงค่อนข้างเร็ว ซึ่งคาดว่าจะทำให้มี flow นำเข้าทองคำเพิ่มขึ้นในวันนี้ ส่งผลให้ดอลลาร์แข็งค่า และบาทยังคงอ่อนค่าต่อ
สำหรับคืนนี้ ตลาดรอติดตามการรายงานข้อมูลยอดผู้ขอรับสวัสดิการว่างงานรายสัปดาห์ของสหรัฐ
นักบริหารเงิน คาดว่า วันนี้เงินบาทจะเคลื่อนไหวในกรอบ 36.15 – 36.40 บาท/ดอลลาร์
THAI BAHT FIX 3M (6 ก.ค.) อยู่ที่ระดับ 0.73045% ส่วน THAI BAHT FIX 6M อยู่ที่ระดับ 0.98954%